Rikunarita-ORG/Wikinium huggingface dataset:
# புனித கிறிஸ்தோபர்

| புனித கிறிஸ்தோபர் |
| --- |
|  |
| மறைசாட்சி |
| பிறப்பு | கானான் (மேற்கத்திய மரபு) அல்லது மார்மரிக்கா (கிழக்கத்திய மரபு) |
| இறப்பு | சுமார் 251 அனத்தோலியா |
| வணங்கும் திருஅவைகள் | கத்தோலிக்க திருச்சபை கிழக்கு மரபுவழி திருச்சபை லூதரனியம் ஆங்கிலிக்கம் |
| திருவிழா | * 25 ஜூலை (Latin Church)
* 9 மே (கிழக்கத்திய கிறித்தவம்),
* 2 Parmouti (Coptic Church)
 |
| சித்தரிக்கப்படும் வகை | மரம், கிளை, குழந்தை இயேசுவை தூக்கிக்கொண்டு ஆற்றை கடப்பது போல் |
| பாதுகாவல் | திருமணமாகாதோர், போக்குவரத்து பணியாளர், நெடுந்தூரம் பயணம் செய்வோர், புயற்காற்று, செயிண்ட் கிட்சு தீவு, வில்னியஸ், கால்-கை வலிப்பு, தோட்டக்காரர், நல்ல மரணம், பல்வலி |

**புனித கிறிஸ்தோபர்** (கிரேக்க மொழி: Ἅγιος Χριστόφορος, *Ágios Christóforos*) என்பவர் கிறிஸ்தவ பிரிவுகளில் மறைசாட்சியாக வணங்கப்படுபவர் ஆவார். இவர் மூன்றாம் நூற்றாண்டில் வாழ்ந்த உரோமை பேரரசர் தெசியு (ஆட்சிக்காலம் 249–251) அல்லது பேரரசர் இரண்டாம் மேக்சிமுஸ் தாசியு (அட்சிக்காலம் 308–313) என்பவரால் கொல்லப்பட்டிருக்கலாம். எவ்வாறாயினும் இவருக்கு செலுத்தப்படும் வணக்கம் மிகவும் பின் நாட்களிலேயே தொடங்கியதொன்றாகும். இது மேற்கத்திய திருச்சபையில் மத்திய காலத்தின் பிற்பகுதியில் பரவத் தொடங்கியது. எனினும் இவரின் பெயரால் ஏழாம் நூற்றாண்டு முதலே மடங்களும் ஆலயங்களும் கட்டப்பட்டன.

இவர் உண்மையிலேயே வரலாற்றில் வாழ்ந்த நபரா அல்லது இப்பெயர் பலரை குறிக்கப் பயன்படுத்தப்பட்ட சொல்லா என்பது குறித்து அறிஞரிடையே ஒத்த கருத்தில்லை.

கிரேக்கத் தொன்மவியலின் சாயலில் அமைந்த ஒரு மரபுவழி கதையின்படி இவர் கிறிஸ்துவை தன் தோளில் சுமந்து ஆற்றை கடக்க உதவியதாக நம்பப்படுகிறது. ஆகவே இவர் பயணம் செய்வோருக்கு பாதுகாவலராக கருதப்படுகிறார்.

விக்கிமீடியா பொதுவகத்தில்,
 புனித கிறிஸ்தோபர்
என்பதில் ஊடகங்கள் உள்ளன.

## மேற்கோள்கள்
# புது-உணர்வுப்பதிவுவாதம்

புது-உணர்வுப்பதிவுவாதத்தின் தொடக்கமாக அமைந்த *லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்* என்னும் ஓவியம்.
**புது-உணர்வுப்பதிவுவாதம்** (Neo-Impressionism) என்பது, யோர்ச் சோராவினால் உருவாக்கப்பட்ட ஒரு கலை இயக்கம் ஆகும். சோராவின் புகழ்பெற்ற *லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்* என்னும் ஓவியம், இவ்வியக்கத்தின் தொடக்கமாக அமைந்தது. இது முதன் முதலாகப் பாரிசில் இடம்பெற்ற கண்காட்சியொன்றில் காட்சிக்கு வைக்கப்பட்டிருந்தது. இக்காலப் பகுதியிலேயே பிரான்சில் நவீன காலத்தின் உச்ச கட்டம் உருவாகியிருந்தது. பல ஓவியர்கள் புது வழிமுறைகளைத் தேடத் தொடங்கியிருந்தனர். குறிப்பாக புது-உணர்வுப்பதிவுவாதத்தைப் பின்பற்றியவர்கள் நகரம், நிலத்தோற்றம், கடற்கரைகள் சார்ந்த நவீனக் காட்சிகளை வரைவதில் அக்கறை காட்டினர். கோடுகள், நிறங்கள் என்பவை தொடர்பான அறிவியல் அடிப்படையிலான விளக்கங்கள், புது-உணர்வுப்பதிவுவாதிகளின் சமகால ஓவியங்களின் பண்புருவாக்கத்தின்மீது செல்வாக்குச் செலுத்தின. இது தொடர்பில் புள்ளியிய, பிரிப்பிய நுட்பங்கள் குறிப்பிடப்படுகின்றன. ஏனெனில், புது-உணர்வுப்பதிவுவாத இயக்கத்தின் தொடக்ககாலத்தில் மேற்படி நுட்பங்களே முதன்மையான நுட்பங்களாக விளங்கின.

புது-உணர்வுப்பதிவுவாதமே ஓவியத்தில் முதல் உண்மையான புதிய அலையை உருவாக்கிய இயக்கம் எனச் சிலர் வாதிடுகின்றனர். 19 ஆம் நூற்றாண்டில் ஒரு இயக்கத்தை விரைவாக உருவாக்க புது-உணர்வுப்பதிவுவாதிகளால் முடிந்தது. பிந்திய கலை வெளிப்பாட்டுக்கு வழி சமைத்த அரசின்மையியத்துடன் இவ்வியக்கத்துக்கு இருந்த வலுவான தொடர்பு இதற்கு ஒரு காரணம். அக்கால அறிவியல், அரசின்மைக் கோட்பாடு, கல்விசார் ஓவியங்கள் குறித்த அக்கால வாதங்கள் என்பவற்றிடையே ஒரு இசைந்த நோக்கை ஏற்படுத்தும் முயற்சியே இந்த இயக்கமும், பாணியும் ஆகும்.

## புது-உணர்வுப்பதிவுவாத ஓவியர்கள்

* அன்னா பொச்
* யோன் மெட்சிங்கர்
* யோர்ச் சோரா

## மேற்கோள்கள்

## இவற்றையும் பார்க்கவும்

* உணர்வுப்பதிவுவாதம்
# கட்டமைப்புவாதம்

|  |
| --- |
|  |
| **மேற்கத்தைய கலை இயக்கங்கள்** |
| அடிமன வெளிப்பாட்டியம் |
| உணர்வுப்பதிவுவாதம் |
| கட்டமைப்புவாதம் |
| கியூபிசம் |
| மறுமலர்ச்சி |
| [[]] |
| [[]] |
| [[]] |
| [[]] |
| [[]] |
| [[]] |
| தொகு |

**கட்டமைப்புவாதம்** (Constructivism), 1914 ஆம் ஆண்டுக்குப் பின்னர் ரஷ்யாவில் தோன்றிய ஒரு கலை மற்றும் கட்டடக்கலை சார்ந்த இயக்கமாகும். சிறப்பாக இது ரஷ்யாவின் அக்டோபர் புரட்சிக்குப் பின்னர் பெரிதும் புகழ் பெற்றிருந்தது. தற்காலத்தில் இந்தச் சொல் நவீன கலை தொடர்பில் பெரிதும் பேசப்படுகின்ற ஒரு சொல்லாக இருக்கின்றது. இந்த இயக்கம் "தூய" கலை என்ற கருத்துருவைப் புறந்தள்ளி, கலையானது, சமூகவுடைமை முறைமை ஒன்றைக் கட்டியெழுப்புவது போன்ற, சமூக நோக்கங்களுக்குப் பயன்படும் ஒரு கருவி என்ற நிலைப்பாட்டைக் கொண்டிருந்தது. *கட்டமைப்புக் கலை* (Construction Art) என்ற தொடர், அலெக்சாண்டர் ரொட்செங்கோ (Alexander Rodchenko) என்பவருடைய ஆக்கமொன்றை விளக்குவதற்காக 1917 இல் கஸிமிர் மலேவிச் (Kazimir Malevich) என்பவரால் முதன் முதலாகப் பயன்படுத்தப்பட்டது. Constructivism (கட்டமைப்புவாதம்) என்ற சொல்லின் முதற் பயன்பாடு நவும் கபோ (Naum Gabo) என்பவரின் 1920 இன் Realistic Manifesto இல் முதலில் இடம்பெற்றது.

இந்த இயக்கத்தைச் சேர்ந்த கலைஞர்கள், தொழில்துறை வடிவமைப்பினால் கவரப்பட்டதுடன், அது சார்ந்த பொருட்களான உலோகத் தகடுகள், கண்ணாடி போன்றவற்றையும் தங்கள் ஆக்கங்களிலே பயன்படுத்தினர்.

## கட்டமைப்புவாதம் சார்ந்த கலைஞர்கள்

* எல்லா பேர்க்மன்-மிச்சேல் (Ella Bergmann-Michel) - (1896-1971)
* நவும் கபோ (Naum Gabo) - (1890-1977)
* குஸ்டாவ் குளுட்சிஸ் (Gustav Klutsis) - (1895-1938)
* எல் லிசிட்ஸ்கி (El Lissitzky) - (1890-1941)
* கொன்ஸ்டன்டின் மெல்னிகோவ் (Konstantin Melnikov) - (1890-1974)
* லாஸ்லோ மொஹோலி-நாகி (László Moholy-Nagy) - (1895-1946)
* விக்டர் பாஸ்மோரே (Victor Pasmore) - (1908-1998)
* அந்தொய்னே பெவ்ஸ்னர் (Antoine Pevsner) - (1886-1962)
* லையுபோவ் பொபோவா (Lyubov Popova) - (1889-1924)
* மனுவேல் ரெண்டன் செமினாரியோ (Manuel Rendón Seminario) - (1894-1982)
* அலெக்சாண்டர் ரொட்செங்கோ (Aleksandr Rodchenko) - (1891-1956)
* ஒஸ்கார் ஸ்கெலெம்மெர் (Oskar Schlemmer) - (1888-1943)
* வர்வாரா ஸ்தெபனோவா (Varvara Stepanova) - (1894-1958)
* விளாடிமிர் தாட்லின் (Vladimir Tatlin) - (1885-1953)
* ஜோவாக்கின் தோரெஸ் கர்சியா (Joaquin Torres Garcia) - (1874-1949)

## வெளியிணைப்புகள்

* கட்டமைப்புவாதம் பரணிடப்பட்டது 2006-08-22 at the வந்தவழி இயந்திரம்
* கட்டமைப்புவாத இயக்கம் பரணிடப்பட்டது 2009-10-13 at the Portuguese Web Archive
# 12-ஆம் நூற்றாண்டு

|  |  |
| --- | --- |
| **ஆயிரமாண்டுகள்:** | 2-ஆம் ஆயிரமாண்டு |
| **நூற்றாண்டுகள்:** | 11-ஆம் நூற்றாண்டு - **12-ஆம் நூற்றாண்டு** - 13-ஆம் நூற்றாண்டு |
| **பத்தாண்டுகள்:** | 1100கள் 1110கள் 1120கள் 1130கள் 1140கள் 1150கள் 1160கள் 1170கள் 1180கள் 1190கள் |

**கிபி 12ம் நூற்றாண்டு** என்ற காலப்பகுதி கி.பி. 1101 தொடக்கம் கி.பி. 1200 வரையான காலப்பகுதியை குறிக்கிறது.

## நடைபெற்றுக்கொன்டிருந்த நிகழ்வுகள்

அங்கோர் வாட், இரண்டாம் சூரியவர்மனின் ஆட்சியின்போது கம்போடியாவில் கட்டப்பட்டது.
* கோதிக் கட்டிடக்கலை பிரான்ஸ்சில் துவங்குகிறது.
* இந்தியாவில், போசளர் கட்டிடக்கலை உச்சத்தை எட்டியது.
* பௌத்தராக இருந்த மாலைதீவு மக்கள் சன்னி இஸ்லாம் மதத்துக்கு மாற்றப்பட்டனர்.

## கண்டுபிடிப்புகள்

* 1185—காற்றாலையினைப் பற்றிய முதல் குறிப்பு.

## அரசியல் நிகழ்வுகள் ஆண்டுகளின்படி

* 1162: செங்கிஸ் கான், மங்கோலியப் பேரரசினை நிறுவியவர், டெமுசினில் பிறந்தார்.
* 1191: செப்டம்பர் 7, சலாகுத்தீனினை இங்கிலாந்தின் முதலாம் ரிச்சார்ட் அர்சுப் சண்டையில் தோற்கடித்தார்.
* 1192: ஜாஃப்பா போரில், அரசர் இங்கிலாந்தின் முதலாம் ரிச்சார்ட் சலாகுத்தீனினைத் தோற்கடித்தார்.
* 1193: நாளந்தா, இந்தியாவின் தலைச்சிறந்த பௌத்த பல்கலைக்கழகம் அழிக்கப்பட்டது.
* 1193: சுல்தான் முகமது கோரி, பிருத்திவிராச் சௌகானைத் தோற்கடித்து இந்தியாவில் இசுலாமிய ஆட்சி அமையத்தவர்.

## குறிப்பிடத்தக்கவர்கள்

சலாகுத்தீனின் பதினைந்தாம் நூற்றாண்டு வரைபடம்
* நான்காம் ஏட்ரியன், திருத்தந்தை
* அவேர்ரொஸ் இப்னு றுஷ்து, பல்துறை இசுலாமிய அறிஞர்
* இரண்டாம் பாஸ்கரர், இந்திய வானியலாளர் மற்றும் கணிதவியலாளர்
* டேவிட் த பில்டர், சியார்சியா நாட்டு அரசர்
* முதலாம் திமித்ரி, சியார்சியா நாட்டு அரசர்
* புனித தோமினிக், புனிதர், தொமினிக்கன் சபையினை நிறுவியவர்
* அசிசியின் பிரான்சிசு, புனிதர், பிரான்சிஸ்கன் சபையினை நிறுவியவர்
* செங்கிஸ் கான், மங்கோலியப் பேரரசின் பேரரசர்
* பிங்கெனின் ஹில்டெகார்ட், புனிதர், எழுத்தாளர், இறை இசையமைப்பாளர், மெய்யியலாளர்,கிறித்தவ உள்ளுணர்வாளர்
* இரண்டாம் லூசியஸ், திருத்தந்தை
* கோரி முகமது, ஆப்கானித்தானின் ஆட்சியாளர்
* ஓமர் கய்யாம், பெர்சிய கவிஞர் மற்றும் வானியல் வல்லுநர்
* பிருத்திவிராச் சௌகான், இந்தியாவிலுள்ள அஜ்மீரின் அரசர்
* இங்கிலாந்தின் முதலாம் ரிச்சார்ட், அரசர்
* சலாகுத்தீன், எகிப்து மற்றும் சிரியாவினை ஆட்சி செய்தவர்
* இரண்டாம் சூரியவர்மன், கெமர் பேரரசர்
* தாமஸ் பெக்கெட், புனிதர், கேன்டர்பரி பேராயராக இருந்தவர்
* சூ சி, நவ கன்பூசியம் சீன மெய்யியலாளர்

## தற்போதைய கலாச்சாரத்தில்

* 2008 ஆம் ஆண்டில் வெளிவந்த தமிழ்த் திரைப்படம் *தசாவதாரத்தில்* கற்பனையாக சைவ சமயத்திற்கும் வைணவ சமயத்திற்கும் பூசல் இருந்ததாக காண்பிக்கப்பட்டது.

## மேற்கோள்கள்
# இரட்டை நகரம்

**இரட்டை நகரங்கள்(Twin towns)* அல்லது **நட்பு நகரங்கள்** அல்லது **சகோதரி நகரங்கள்** என்பன மானிடத் தொடர்பு மற்றும் கலாச்சார ஒற்றுமை உருவாகும் நோக்கில் இணை சேர்க்கப்பட்ட வெவ்வறு நாட்டில் உள்ள நகர் அல்லது மாநகர்கள் ஆகும். பழைய சோவியத்தில் இரட்டை நகரங்கள் சகோதர நகரங்கள் என்று அழைக்கப்படும்.

நகரங்களை இரட்டையாக்கும் பழக்கம் ஐரோப்பியக் கண்டத்திலேயே பெரிதும் வழக்கத்தில் உள்ளது. இரண்டாம் உலகப்போருக்குப் பின்னர் ஐரோப்பிய நாடுகள் ஒன்றையொன்று புரிந்து கொள்வதற்கு இந்த இரட்டையாக்குதல் பயன்பட்டது.

## இந்தியாவில்

தமிழகத்தின் தலைநகரான சென்னை 5 பெருநகரங்களுடன் இரட்டையாக்கப்பட்டுள்ளன. அவை,

| நாடு | நகரம் | மாநிலம்/மாகாணம் | வருடத்திலிருந்து |
| --- | --- | --- | --- |
|  ரசியா |  வோல்கோகிராட் |  ஓல்கோகிராட் ஓபிளாசுடு | 1966 |
|  ஐக்கிய அமெரிக்கா |  டென்வர் |  கொலராடோ | 1984 |
|  ஐக்கிய அமெரிக்கா | சான் அன்டோனியோ |  டெக்சாசு | 2008 |
|  மலேசியா | கோலாலம்பூர் |  கூட்டாட்சிப் பகுதி | 2010 |

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 Town twinning
என்பதில் ஊடகங்கள் உள்ளன.

* இரட்டையாக்கல் - ஐரோப்பிய ஆணையத் தகவல்
* ஐக்கிய அமெரிக்கநாடுகளின் நகரங்களுடன் இரட்டையாக்கப்பட்ட நகரங்கள்
* Germany and the town twinning movement
* ஐக்கியராச்சிய இரட்டை நகரங்களின் பட்டியல் பரணிடப்பட்டது 2007-12-29 at the வந்தவழி இயந்திரம்
* Toledo Sister Cities International
* Two Toledos Documentary
* Town twinning in Europe's municipalities, towns and regions பரணிடப்பட்டது 2006-12-22 at the வந்தவழி இயந்திரம்
# அந்தோரா லா வேலா

| அந்தோரா லா வேலா |
| --- |
| View of Andorra la Vella and a small part of Escaldes-Engordany |
|  கொடி சின்னம் |
|  அந்தோராவில் அமைவிடம் |
| நாடு |  அந்தோரா |
| பரிஷ் | அந்தோரா லா வேலா |
| ஊர்கள் | லா மார்கினெடா(La Margineda), சான்டா கொலொமா(Santa Coloma d'Andorra) |
| பரப்பளவு |
|  • மொத்தம் | 30 km2 (10 sq mi) |
| ஏற்றம் | 1,023 m (3,356 ft) |
| மக்கள்தொகை  (2007) |
|  • மொத்தம் | 24,574 |
|  • அடர்த்தி | 762.8/km2 (1,976/sq mi) |
| இனங்கள் | andorrà, andorrana |
| இணையதளம் | உத்தியோகபூர்வ இணையத்தளம் |

**அந்தோரா லா வேலா** (ஆங்கிலம்: *Andorra la Vella*), அந்தோராவின் தலைநகரமும் மிகப்பெரிய நகரமும் ஆகும். இது பிரான்சிற்கும் ஸ்பெயினிற்கும் இடையில் கிழக்கு பைரனீஸில் அமைந்துள்ளது. தலைநகரைச் சூழவுள்ள பரிஷ் பிரதேசமும் இதே பெயரையே கொண்டுள்ளது. இந்நகரின் பிரதான வருமான மூலமாக சுற்றுலாத்துறை விளங்குகின்றது. தளபாடம் மற்றும் பிராந்தி ஆகியவை முக்கிய உள்ளூர் உற்பத்திகளாகும்.

## மேற்கோள்கள்
# உலொக்கிரி

| லோக்ரி |
| --- |
| *கொம்யூன்* |
| Città di Locri |
| நாடு | இத்தாலி |
| மண்டலம் | கலபிரியா |
| *Frazioni* | Moschetta, San Fili, Baldari |
| அரசு |
|  • நகரத் தந்தை | கியூசெப் லோம்பார்டோ(2011 இல் இருந்து) |
| பரப்பளவு |
|  • மொத்தம் | 25 km2 (10 sq mi) |
| மக்கள்தொகை  (30 ஏப்ரல் 2010) |
|  • மொத்தம் | 12,845 |
| இனம் | Locresi |
| நேர வலயம் | ஒசநே+1 (CET) |
|  • கோடை (பசேநே) | ஒசநே+2 (CEST) |
| அஞ்சல் குறியீடு | 89044 |
| Dialing code | 0964 |
| பாதுகாவல் புனிதர் | St. Catherine |
| புனிதர் நாள் | நவம்பர் 24 |
| இணையதளம் | அதிகாரப்பூர்வ இணையதளம் |

**லோக்ரி** (*Locri*) என்பது தெற்கு இத்தாலியின் கலாப்ரியா , ரெஜியோ கலாப்ரியா மாகாணத்தில் உள்ள ஒரு நகரம் மற்றும் *கம்யூன்* (நகராட்சி) ஆகும். இதன் பெயர் பண்டைய கிரேக்க பகுதியான லோக்ரிஸ் என்பதிலிருந்து வந்தது. இன்று இது அயோனியன் கடற்கரையிலும் அதன் மாகாணத்திலும் ஒரு முக்கியமான நிர்வாக மற்றும் கலாச்சார மையமாக உள்ளது.

## வரலாறு

நடு கிரேக்கத்தில் உள்ள லோக்ரிஸ் என்ற பகுதியில் இருந்து ஓடிவந்த கீழ்மக்கள் சிலர் சேர்ந்து இந்த நகரத்தை உருவாக்கினர் எனப்படுகிறது. இதனாலேயே இது லோக்ரி என்று அழைக்கப்பட்டது. கீழ்மக்களால் உருவாக்கபட்டதால் இது முதலில் ஒழுங்கான சட்டதிட்டங்களைக் கொண்டதாக இருக்கவில்லை. இதனால் தங்கள் நகரத்துக்கு ஒழுங்கான சட்டதிட்டங்களை வகுத்துக் கொடுக்கும்படி , டெல்பி கோயில் பூசாரிகளிடம் விண்ணப்பித்தனர். இந்த விண்ணப்பத்திற்கு இசைய ஜாலூக்கஸ் என்ற முன்னாள் அடிமை கி.மு. 664 ஆம் ஆண்டு நகரத்திற்கான சட்ட திட்டங்களை வகுத்துக் கொடுத்தார். பண்டைய கிரேக்கத்திலேயே முதன்முதலில் எழுத்திலே உருவாக்கப்பட்ட சட்டம் இது ஆகும்.

ஒரு புதிய சட்டத்தை அல்லது ஏற்கனவே உள்ள ஒரு சட்டத்தை மாற்றியமைக்க யாரேனும் முன்மொழிந்தால், அவர் கழுத்தில் கயிற்றுடன் குடியுரிமை மன்றத்தில் நேர் நிற்க வேண்டும். மன்றம் அவரின் முன்மொழிவுக்கு எதிராக வாக்களித்தால், முன்மொழிந்தவர் கழுத்து உடனடியாக நெரிக்கப்படும்.

## குறிப்புகள்
# இல்லீரியா

| இல்லீரியா |
| --- |
| வரலாற்று பிராந்தியம் |
|  பாரம்பரியக் காலத்தின் போது இல்லீரியன் பழங்குடியினர் குடியேறிய தோராயமான பகுதி |
| பகுதி | தென்கிழக்க ஐரோப்பா |
| பிராந்தியம் | பால்கன் குடா |

பாரம்பரியக் காலத்தில், **இல்லீரியா** (*Illyria*, பண்டைக் கிரேக்கம்: Ἰλλυρία , *இல்லியா* அல்லது Ἰλλυρίς , *இல்லிரிஸ்* ; ) என்பது பால்கன் தீபகற்பத்தின் மேற்குப் பகுதியில் பல பழங்குடியின மக்கள் வசித்த ஒரு பகுதி ஆகும். இல்லீரியன்கள் இந்தோ-ஐரோப்பிய மொழியான இலிரியன் மொழியைப் பேசினர். இது பண்டைய காலங்களில் தெற்கு இத்தாலியின் சில பகுதிகளில் பேசுப்பட்டதாக இருக்கலாம். புவியியலில் **இல்லீரிஸ்** ( *இல்லிரியாவில்* இருந்து வேறுபட்டது) என்பது சில சமயங்களில் வடக்கு மற்றும் நடு அல்பேனியாவின் அயோஸ் பள்ளத்தாக்கு வரையிலான பகுதியை வரையறுக்கப் பயன்படுத்தப்பட்டது, பெரும்பாலான காலகட்டங்களில் லேக்லேண்ட் பகுதி உள்ளிட்டப் பகுதியைக் குறிப்பிட பயன்படுத்தப்பட்டது. ரோமானிய காலங்களில் Illyria / Illyris / Illyricum என்ற சொற்கள் தென்-கிழக்கு ஏட்ரியாட்டிக் கடற்கரை (நவீன அல்பேனியா மற்றும் மொண்டெனேகுரோ ) மற்றும் தன்யூபு, மற்றும் அட்ரியாட்டிக்கின் மேல் பகுதியிலிருந்து ஆர்டியாயி வரையிலான பகுதிகளைக் குறிப்பிட பயன்படுத்தப்பட்டது. கிமு முதல் நூற்றாண்டின் நடுப்பகுதியில் இருந்து ரோமானியர்களால் **இலிரிகம்** என்ற சொல் பேரரசின் மாகாணத்திற்கு பயன்படுத்தப்பட்டது. இது டிரின் ஆற்றின் வடக்கே கிழக்கு அட்ரியாடிக் கடற்கரைவரை பரவியிஉந்தது. அதன் தெற்கே ரோமானிய மாகாணமான மாசிடோனியாவின் எல்லை . தொடங்கியது.

## குறிப்புகள்

## வெளி இணைப்புகள்
# எஸ்ரா (நூல்)

"எஸ்ரா: சட்டவல்லுநர், குரு". படிம உருவம். ஆண்டு: 1553.
**எஸ்ரா** (Ezra) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.

## நூலின் பெயர்

**எஸ்ரா** என்னும் இந்நூல் "1 & 2 குறிப்பேடு" என்னும் நூல்களின் தொடர்ச்சியாகும். இந்நூலைத் தொகுத்தவர் திருச்சட்ட வல்லுநரும் குருவுமாக கி.மு. 5ஆம் நூற்றாண்டில் செயல்பட்ட *எஸ்ரா* என்பவர் எனக் கருதப்படுவதால் இப்பெயர் எழுந்தது (எபிரேயம்: עֶזְרָא, கிரேக்கம்: Ἔσδρας; இலத்தீன்: Esdras).

## எஸ்ரா நூலின் பின்னணி

கிமு 538இல் பாரசீகத்தின் அகாமனிசியப் பேரரசர் சைரசு பாபிலோனியாவைக் கைப்பற்றினார். அதே ஆண்டில் அவர் இசுரயேல் மக்களுக்கு விடுதலை அளித்து யூதாவுக்குத் திரும்பிச் செல்ல அனுமதித்தார். செருபாபேலின் தலைமையில் இசுரயேல் மக்களுள் ஒரு பகுதியினர் முதலில் திரும்பி வந்தனர். திரும்பிவந்த இசுரயேலர் எருசலேமில் அழிந்திருந்த கோவிலைத் திரும்பவும், 515இல் கட்டியெழுப்பிப் புனிதப்படுத்தினர். மீண்டும் அங்கு வழிபாடு நடத்தினர்.

சில ஆண்டுகளுக்குப் பின் எஸ்ராவின் தலைமையில் இசுரயேல் மக்களுள் மற்றொரு பகுதியினர் திரும்பி வந்தனர்.

எஸ்ரா ஒரு குரு; திருச்சட்ட வல்லுநர். உடன்படிக்கையின் மக்களாகவும், இறைவனின் புனித மக்களாகவும் தேர்ந்துகொள்ளப்பட்ட இசுரயேல் மக்களின் சிறப்பு நிலையைக் காக்குமாறு அவர்களின் மறைவாழ்விலும், சமூக வாழ்விலும் எஸ்ரா மறுமலர்ச்சி ஏற்படுத்தினார்.

மேலும் எஸ்ரா "இறையாட்சி" இசுரயேல் மக்களிடையே நிலவுமாறு அரசியல், மறை ஆகியவற்றின் பொறுப்பைக் குருக்களிடமே ஒப்படைத்து, அவற்றிற்கான சட்டதிட்டங்களை வகுத்துத் தந்தார்.

இந்நூலின் பெரும் பகுதி எபிரேயத்திலும், சிறு பகுதி (4:8-6:18, மற்றும் 7:12-16) அரமேயத்திலும் எழுதப்பட்டுள்ளன.

## எஸ்ரா நூலின் உட்கிடக்கை

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |
| --- | --- | --- |
| 1. இசுரயேலர் சிறையிருப்பினின்று திரும்பி வருதலின் முதல் பகுதி | 1:1 - 2:70 | 713 - 716 |
| 2. கோவில் மீண்டும் கட்டியெழுப்பப்பட்டு அர்ப்பணிக்கப்படல் | 3:1 - 6:22 | 716 - 722 |
| 3. சிறையிருப்பினின்று எஸ்ராவின் தலைமையில் திரும்பி வருதலின் இரண்டாம் பகுதி | 7:1 - 10:44 | 722 - 728 |

## மேலும் காண்க

விக்கிமூலத்தில் எஸ்ரா நூல்

## மேற்கோள்கள்
# தேய்வழிவுப் போர்

| தேய்வழிவுப் போர்
 |
| --- |
| அரபு-இசுரேல் முரண்பாடு பகுதி
 |
|  சுயஸ் கால்வாயை மையப்படுத்திய தேய்வழிவுப் போர்
 |
|

|  |  |
| --- | --- |
| நாள் | 1 சூலை 1967 – ஆகஸ்து 7, 1970 (போர்த்தவிர்ப்பு) (3 ஆண்டுகள், 1 மாதம் and 6 நாட்கள்)
 |
| இடம் | சினாய் தீபகற்பம் (இசுரேலிய கட்டுப்பாடு) |
|  | * இருதரப்பும் வெற்றி பெற்றதாக அறிவித்தன
* சினாய் தீபகற்பத்தில் இசுரேல் தொடர்ந்தும் நிலை கொண்டிருந்தது
 |

 |
| பிரிவினர் |
| **இசுரேல்** | **எகிப்து**  சோவியத் ஒன்றியம்  கியூபா  பலஸ்தீன விடுதலை இயக்கம்  யோர்தான்  சிரியா
 |
| தளபதிகள், தலைவர்கள் |
|  லெவி எஸ்கோல்  இகையில் அலோன்  சல்மான் சாசர்  கயிம் பார்-லெவ்  மோர்டெசாய் கொட்  உசி நார்கிஸ்
 |  கமல் அப்டேல் நசீர்  அகமது இசுமையில் அலி  அன்வர் எல் சடாட்  சாட் எல் சாஸ்லி  அப்துல் முனிம் ரியாட் **†**  நிக்கோலால் யூர்ச்சென்கோ **†** |
| பலம் |
| 275,000 (நெருக்கடி காலப் படைகள் உட்பட)
 | எகிப்து: 200,000 சோவியத் ஒன்றியம்: 10,700–15,000 யோர்தான்: 15,000 பலஸ்தீன விடுதலை இயக்கம்: 900-1,000
 |
| இழப்புகள் |
| 594-1,424 படைவீரர்கள் மரணம் 127 பொதுமக்கள் மரணம் 2,659 காயமடைதல் 14–30 வானூர்திகள் 1 அழிக்கும் கடற்கலம் 4 கவச தாங்கிகள் 2 அரை-ஊர்திகள் 2 கவச ஊர்திகள்
 | **எகிப்து**: 2,882-10,000 படைவீரர்கள், பொதுமக்கள் மரணம் 6,285 காயமடைதல் 60–114 வானூர்திகள் **பலஸ்தீன விடுதலை இயக்கம்**: 1,828 மரணம் 2,500 பிடிபடல் **யோர்தான்**: 84 மரணம் 250 காயமடைதல் 4 பிடிபடல் 30 கவச தாங்கிகள் 2 வானூர்திகள் **சோவியத் ஒன்றியம்**: 58 மரணம் 4–5 வானூர்திகள் **கியூபா**: 180 மரணம் 250 காயமடைதல் **சிரியா**: நூற்றுக்கணக்கான இழப்புக்கள்
 |

**தேய்வழிவுப் போர்** (*War of Attrition*, அரபி: حرب الاستنزاف, எபிரேயம்: מלחמת ההתשה‎) என்பது இசுரேலுக்கும் எகிப்துக்கும் இடையே 1967 முதல் 1970 வரை இடம்பெற்ற ஒரு வரையறுக்கப்பட்ட ஓர் போராகும்.

## குறிப்புகள்

## வெளியிணைப்புகள்

* War of Attrition, 1969–1970, ACIG, retrieved January 2, 2007
* Jewish Virtual Library
* The Three Year War, General Mohamed Fawzi
* 40 Years Since The War of Attrition பரணிடப்பட்டது 2012-03-24 at the வந்தவழி இயந்திரம்
# இகோர் ஸ்ட்ராவின்ஸ்கி

| இகோர் ஸ்ட்ராவின்ஸ்கி  |
| --- |
|  |
| பிறப்பு | 5 சூன் 1882 (in Julian calendar) Lomonosov |
| இறப்பு | 6 ஏப்ரல் 1971 (அகவை 88) நியூயார்க்கு நகரம் |
| கல்லறை | Cemetery of San Michele |
| படித்த இடங்கள் | * செயின்ட் பீட்டர்ஸ்பேர்க் மாநில பல்கலைக்கழகம்
* The Second Saint Petersburg Gymnasium
 |
| பணி | இசையமைப்பாளர், இசை நடத்துநர், pianist |
| சிறப்புப் பணிகள் | L'Oiseau de feu, Petrushka See list of compositions by Igor Stravinsky |
| குழந்தைகள் | Soulima Stravinsky, Théodore Strawinsky |
| குடும்பம் | Yury Stravinsky |
| வம்சம் | Q63440281Kategori:Articles without Wikidata information |
| விருதுகள் | Grammy Lifetime Achievement Award, Royal Philharmonic Society Gold Medal, Wihuri Sibelius Prize, Commander of the Military Order of Saint James of the Sword, star on Hollywood Walk of Fame |
| கையெழுத்து |
|  |
| [விக்கித்தரவில் தொகு] |

**இகோர் ஃபியோடோரோவிச் ஸ்ட்ராவின்ஸ்கி** (Igor Fyodorovich Stravinsky - 17 ஜூன் [யூ.நா. 5 ஜூன்] 1882 – 6 ஏப்ரல் 1971) ரஷ்யாவில் பிறந்த ஒரு இசையமைப்பாளர் ஆவார். சிலர் இவரை 20 ஆம் நூற்றாண்டின் மிகச் செல்வாக்கு மிக்க இசையமைப்பாளராகக் கருதுகிறார்கள். அடிப்படையில், உலகக் குடிமகனான இவரை "டைம்" இதழ் 20 ஆம் நூற்றாண்டின் செல்வாக்கு மிக்க மனிதர் 100 பேர்களுள் ஒருவராகத் தெரிவு செய்தது. ஒரு இசையமைப்பாளராக மட்டுமன்றி, ஒரு பியானோக் கலைஞராகவும், நிகழ்ச்சி இயக்குனராகவும் இவர் புகழ் பெற்றவர்.

ஸ்ட்ராவின்ஸ்கியின் இசையமைப்புகள் பல்வகைமைத் தன்மை கொண்டவை என்பது குறிப்பிடத்தக்கது. 1910ல் சேர்கி டயகிலேவ் என்பவருடைய பலே நடன நிகழ்ச்சியொன்றுக்கு இசையமைத்ததன் மூலம் இவர் முதன் முதலில் உலகின் கவனத்தை ஈர்த்தார். "வசந்தத்தின் சடங்கு" ("The Rite of Spring") என்னும் நடன நிகழ்ச்சிக்கு அவர் செய்த இசையமைப்பு இசையமைப்புத் துறையில் ஒரு புரட்சியாக அமைந்தது. இது பின்வந்த பல இசையமைப்பாளர்களின் இசையமைக்கும் தன்மையை மாற்றி அமைத்ததுடன், இசைப் புரட்சியாளர் எனும் ஸ்ட்ராவின்ஸ்கியின் நிலைத்த புகழுக்கும் காரணமாகியது.

## குறிப்புகள்

## வெளியிணைப்புகள்

விக்கிமீடியா பொதுவகத்தில்,
 Igor Stravinsky
என்பதில் ஊடகங்கள் உள்ளன.

### பொது விவரங்கள்

* *பிரித்தானிக்கா கலைக்களஞ்சியத்தில்* இகோர் ஸ்ட்ராவின்ஸ்கி
* ஸ்ட்ராவின்ஸ்கி நிறுவனம் இணையம்
* "Huxley on Huxley". Dir. Mary Ann Braubach. Cinedigm, 2010. DVD. Archived from the original on 2014-11-08. Retrieved 2019-05-04.`{{cite web}}`: CS1 maint: others (link)
* குட்டன்பேர்க் திட்டத்தில் Igor Stravinsky இன் படைப்புகள்
* த ரைட் ஆஃப் ஸ்பிரிங் மற்றும் இகோர் ஸ்ட்ராவின்ஸ்கியின் லித்துவேனிய வளர்ப்பு
* ஆக்கங்கள் இகோர் ஸ்ட்ராவின்ஸ்கி இணைய ஆவணகத்தில்

### காணொலிகள்

* இகோர் ஸ்ட்ராவின்ஸ்கியுடன் உரையாடல், 1957:
* *த ரைட் ஆஃப் ஸ்பிரிங்* பற்றி ஸ்ட்ராவின்ஸ்கி: